L’escàndol de la FIFA posa en escac el futbol mundial | Esports | EL PAÍS Catalunya\nSuïssa deté per corrupció set dirigents de l'organisme i la Fiscalia reactiva les perquisicions sobre els Mundials de Rússia 2018 i Qatar 2022\nZuric 28 MAI 2015 - 08:30\tCEST\nLa fiscal general, en la roda de premsa. efe (vídeo reuters)\nUn doble terratrèmol amb epicentre a Zuric va sacsejar aquest dimecres el món del futbol. A primera hora del dia, la policia suïssa, en coordinació amb les autoritats nord-americanes, detenia set directius de la FIFA acusats d'haver rebut durant gairebé 25 anys suborns i comissions per una xifra total de més de 150 milions de dòlars. De forma paral·lela, funcionaris de la Fiscalia suïssa van escorcollar la seu de l'organisme a la mateixa ciutat a la recerca de “dades electròniques i documents” que confirmin les sospites d'irregularitats comeses en l'elecció de les seus de les Copes del Mundo del 2018 a Rússia i 2022 a Qatar.\nLes dues operacions suposen un cop colossal per al prestigi de la FIFA, que es veu immersa en un escàndol massiu de suborns, blanqueig de diners i corrupció. Però la pressió no és de moment tan gran com perquè el seu president des del 1998, el suís Joseph Blatter, es replantegi la seva reelecció, que es decidirà a les eleccions de demà.\nEl president de la Concacaf, Jeffrey Webb, en una imatge presa el 2012. SZILARD KOSZTICSAK EFE\nMalgrat aspirar a renovar el seu càrrec per cinquena vegada consecutiva i tenir ja 79 anys, tots els observadors donaven per descomptada la continuïtat de Blatter. Ara, el seu únic rival, el príncep jordà Ali bin al-Hussein, podria tenir alguna possibilitat. Els altres dos candidats ja retirats, l'exjugador Luis Figo i l'holandès Michael van Praag, havien donat el suport a Al-Hussein, mentre que la UEFA va demanar a última hora de dimecres posposar la votació. “Per descomptat que Blatter no està ballant al seu despatx, però aquest procés és bo per a la FIFA. No beneficia la nostra reputació, però confirma que estem en el camí correcte”, va assegurar en una roda de premsa improvisada el portaveu Walter de Gregorio. La FIFA tampoc no estudia obrir un procés de reflexió sobre la idoneïtat de mantenir els països amfitrions per les Copes del Món del 2018 i del 2020.\nEntre els set detinguts a Zuric hi ha col·laboradors tan propers de Blatter com el vicepresident Jeffrey Webb. També hi ha un altre vicepresident, Eugenio Figueredo. Només un d'ells ha acceptat un acord d'extradició immediata als EUA. Les autoritats nord-americanes disposen ara d'un període de 40 dies per sol·licitar un procediment formal d'extradició per als altres sis detinguts. En total, la Justícia nord-americana ha presentat càrrecs contra 14 alts càrrecs de la FIFA, alguns dels quals han estat detinguts a diversos països de l’Amèrica Llatina.\n“Posar fi a la corrupció”\nLa irrupció dels agents del cantó de Zuric al luxós hotel Baur au Lac, on se celebra el congrés de la FIFA, respon a la petició de les autoritats nord-americanes. “Els detinguts van utilitzar les seves posicions de confiança per sol·licitar suborns a canvi dels drets comercials, i ho van fer una vegada i una altra, any rere any, torneig rere torneig”, va denunciar des de Nova York la fiscal general de l’Estat, Loretta Lynch. El Departament de Justícia i l’FBI estan “determinats a posar fi a la corrupció al món del futbol”, va afegir Lynch. Les autoritats nord-americanes van actuar d'acord amb les suïsses perquè les activitats van tenir lloc en sòl nord-americà i els pagaments es van fer a través de bancs dels EUA.\nEl president de la Conmebol, l'uruguaià Eugenio Figueredo. ANDRES CRISTALDO EFE\nLes autoritats suïsses creuen que les entitats que van efectuar els suborns, entre les quals hi hauria mitjans d'informació esportiva i empreses de comercialització esportives, van pagar funcionaris d'alt rang o delegats de la FIFA. El tracte era clar: a canvi dels diners, els representants de la FIFA cedirien drets mediàtics, de comercialització i de patrocini en els tornejos de futbol celebrats als EUA i l’Amèrica Llatina. Les autoritats estudien ara la possibilitat de congelar comptes que rebessin els diners dels suborns.


El Nobel que va passar de llarg\tEl Nobel que va passar de llarg\nEl reg a l’hort\tEl reg a l’hort\nÈcdisi imminent\tÈcdisi imminent\nTrepitjant Mart… o no\tTrepitjant Mart… o no\nDieta, drogues i cervell\tDieta, drogues i cervell\n‘Steamboy’ i la filosofia de la ciència\t‘Steamboy’ i la filosofia de la ciència\nEines educatives per menjar millor\tEines educatives per menjar millor\nEn la diana\tEn la diana\nFragment d'un pòster distribuït a finals dels anys trenta del segle XX als Estats Units, en què es comminava a no besar les criatures per tal d’evitar contagis per tuberculosi. / Library of Congress, LC-USZC2-5369\nPer: Gemma Marfany\nEvolutivament parlant, l’espècie humana actual és relativament jove. La longevitat màxima de la nostra espècie no sembla haver variat gaire en les últimes desenes de milers d’anys. En les poblacions humanes sempre hi ha hagut un nombre limitat de vells, persones d’edat avançada que, com que havien acumulat moltes experiències, es consideraven els més savis. Actualment, la longevitat màxima de l’ésser humà està al voltant dels 122 anys, els que va viure la francesa Jeanne Calment, a cavall dels segles XIX i XX.\nTot i que la longevitat màxima no hagi canviat substancialment, el que sí que ha canviat de forma espectacular és la vida mitjana dels humans. Hem triplicat l’esperança de vida des del paleolític, uns 25-30 anys, fins a l’època actual, 82-83 anys de mitjana a Espanya. S’han produït almenys dos salts significatius d’increment en l’esperança de vida: un en el canvi del paleolític al neolític (en què es va assegurar alimentació de forma més o menys continuada per a tots els membres de la comunitat), i l’altre durant el segle XX, amb els avenços higiènics i mèdics (incloent-hi els antibiòtics i la capacitat de potabilitzar l’aigua). En la història humana, cal considerar una elevada mortalitat infantil (des del naixement fins als cinc-sis anys, quan s’adquireix una certa immunitat i capacitat de supervivència independent dels pares) i la mort de les dones durant o després del part, fins ben entrat el segle XX.\nHi ha hagut una evolució en les causes de la mort: durant el paleolític, quan els grups humans eren petits i mòbils, les causes eren traumatismes, accidents i infecció de ferides; en canvi, al neolític, quan les comunitats humanes es van concentrar en poblacions, les causes de mort eren sobretot les infeccions, des de virus respiratoris i gastrointestinals, bacteris (tifus, còlera, tuberculosi…), a altres paràsits, com la malària o la triquinosi; i també, deficiències alimentàries o de vitamines. Tots aquests segles previs i aquestes condicions de vida han determinat que la població humana no hagi sobreviscut de forma uniforme, sinó que quedem els descendents d’aquells que van subsistir a la malària, a les diarrees o a la tuberculosi. Els gens que tenim ara són els que ens han transmès els ancestres que no es van morir abans i, probablement, els gens que es van seleccionar impliquen una major resistència i una resposta immunitària potent davant les infeccions.\nDurant el segle XX, hem quasi duplicat l’esperança de vida, d’uns 45 anys a 80 i escaig i, per això, hem hagut d’enfrontar-nos a les malalties de la vellesa, els problemes cardiovasculars i metabòlics, les malalties neurodegeneratives i de demència senil i, també, el càncer. No ens morim ara igual que fa un segle. Un estadística sobre la causa de mort més freqüent a Anglaterra i Gal·les mostra que, el 1915, els homes d’entre 1 i 75 anys morien principalment d’infeccions, mentre que el 2015 van morir sobretot de càncer, de traumatismes i accidents, i també de problemes cardiovasculars. Pel que fa les dones, el 1915 morien d’infeccions o de problemes cardiovasculars, mentre que el 2015 morien de càncer i, en una petita franja durant la joventut, d’accidents.\nSi féssim aquesta mateixa estadística aquest any 2020, quina seria la causa de mort més freqüent entre les persones majors de 75 anys? Probablement seria la infecció associada al SARS-CoV-2, el coronavirus de la pandèmia que ens està assotant mundialment. En ple segle XXI, aquest seria un gir inesperat dins les causes de mort, inèdit des de fa més de cent anys.\nGemma Marfany. Professora titular de Genètica de la Universitat de Barcelona (Espanya), amb una àmplia trajectòria científica i acadèmica en genètica. Dirigeix un grup de recerca que investiga les bases genètiques de malalties hereditàries minoritàries, en particular, la ceguesa. És membre de l’Institut de Biomedicina (IBUB), adscrit al CIBERER, i de diverses comissions de bioètica. És cofundadora de l’empresa DBGen, dedicada al diagnòstic genètic. Ha escrit dos llibres divulgatius i té una columna setmanal de divulgació científica a www.elnacional.cat.


El Betlem de Carmelites rep homenatge a Camilo Sesto -\nEn dues sessions, demà dijous, 19 de desembre\nTags: #Alcoi, Betlems, Camilo Sesto, Carmelites, Comarques centrals valencianes, Homenatge, Nadal Alcoià\nImatge d’arxiu del Betlem de Carmelites\nEl Betlem de Carmelites naix l’any 1994 per tal de celebrar a l’escola l’arribada del Nadal. Aquest any fan 25 anys de teatre a l’escola i són moltes les generacions d’actors i actrius les que han passat pels seus escenaris.\nEn aquesta ocasió, és un text escrit per ells. Així naix la seua particular visió del naixement de Jesús, en la que apareixen els personatges i escenes tradicionals: Maria, Josep, els àngels, pastors, llavadores, forneres, posaders, els Reis, Herodes… També d’altres que s’hi han colat i que canvien cada any: el caganer, el sereno, les modistes que li van fer el boato al capità moro, Galileo Galilei, uns turistes, dos reporters de la televisió valenciana, uns obrers…\nAquests personatges i els petits (o no tant) anacronismes posen el toc d’humor a l’obra, que pretenem que agrade tant a menuts com a grans. “Enguany hem volgut dedicar-li un xicotet homenatge a dues germanes carmelites i a Camilo Sesto, que es troben en el seu camí al Cel. Camilo en cap moment diu qui és però parla amb les lletres de les seues cançons i, de vegades, fins i tot les canta. Junts, es colen en totes les escenes fins que arriben a Betlem i ell li ofereix al xiquet el que millor sap fer: una cançó de bressol i un poema d’amor“. “Desitgem així posar la nostra humil aportació i la nostra estima en reconeixement a Camilo Sesto. Cal apuntar que volem invitar a les nostres representacions a les autoritats i als familiars i fans de Camilo Sesto.\nBetlem a càrrec de les alumnes i els alumnes de E. Primaria.\n1ª sessió – dijous 19 a les 15:45 h.\n2ª sessió – dijous 19 a les 19:00 h.\nLa regidoria de Política Lingüística ensenya el vocabulari nadalenc alcoià


Imprescindibles | radiovitamenia\nArxiu de la categoria: Imprescindibles\nImprescindibles. L’actualitat i les propostes més properes per els joves de Palau i Baix Montseny amb Júlia Pujol i Sara Centelles. Al control tècnic Sergi Espejo\nPublicat el Juny 14, 2013 per radiovitamenia\nAquest cap de setmana us proposem…\nA l’actualitat més propera,\n– La 2a Marxa Solidària a Sant Esteve de Palautordera\n– Concert a La Clau, amb Bulma i també a Sant Celoni, taller de costura i reciclatge\n– A Santa Maria de Palautordera, dues exposicions: a la Biblioteca Ferran Soldevila, “Treu-li suc a la sexualitat” i a La Quadra, Pintura Xinesa i Mandales de Marta de Haro\ni Arreu de Catalunya\n– El Sónar Festival a la capital barcelonina\n– 4a edició del MUDA’T a Tarragona\n– Festa de les Falles i Festa Major a Durro, a la Vall de Boí (Alta Ribagorça)\ni a les Curiositats,\nCampusdeculturapopular.cat, activitats formatives de la cultura popular i tradicional adreçades als adults arreu de Catalunya.\nPrograma emès el divendres 14 de juny a les 15h\nPublicat dins de Imprescindibles\t| Deixa un comentari\nPublicat el Mai 24, 2013 per radiovitamenia\nAquest cap de setmana ens centrem en Palautordera i Sant Celoni…\nNoves activitats a la Primera Setmana dels Templers, “Encén la flama!” a Sant Celoni, “Il·lusiona’t” a La Clau i més grups i concerts al Sessions’n’sona 2013.\nI no us perdeu la intervenció al programa del nostre tècnic!! Després de molt insistir, aquest cop hem trobat un bon motiu per fer-lo parlar… Sabeu perquè? Fins el proper cap de setmana!\nEscoltar – Descarregar\nPublicat el Mai 17, 2013 per radiovitamenia\nAquesta setmana als Imprescindibles Palautordera és protagonista. En l’àmbit de l’esport, tenim una notícia que farà canviar els nostres plans de transport pel municipi per la celebració del Half Challenge BCN aquest diumenge de 8 a 12 del matí. A més, els Templers fan presència local amb la 1a setmana dedicada exclusivament als membres d’aquesta Ordre del Temple d’indiscutible presència a Palautordera.\nArreu de Catalunya, per una banda la història ens porta a Lleida on es celebra la Festa dels Moros i Cristians. A Riudaura (La Garrotxa), la Festa del Roser i el seu “ball del gambeto” i, a Vilafranca del Penedès, la cultura vinícola juntament amb altres sectors es trobaran al recinte firal en motiu de les Fires de Maig.\nPublicat el Mai 10, 2013 per radiovitamenia\nEn aquest nou programa de l’Imprescindibles, amb les propostes pels més joves d’aquí i arreu de Catalunya:\nAquest cap de setmana destaquem el Som del Montseny Festival: Agrofest 2013 fins aquest dissabte. A Sant Celoni, el recorregut del Matagalls, Les Agudes i El Turó de L’home.\nI pel voltant del país, a Girona “Temps de flors” des d’aquest dissabte fins al proper 17 de maig. I a la capital catalana, TV3 t’espera al Moll de Fusta de Barcelona amb una festa musical i cultural que durarà tot el dia amb moltes sorpreses i reivindicant un servei de comunicació públic i de qualitat!\nA més, a la Pregunta de la Setmana, ens acostem a punts d’interès turístic com Aigüestortes, el Pantà de Sau o Collfollit de la Roca.\nPublicat el Mai 3, 2013 per radiovitamenia\nPels Imprescindibles d’aquesta setmana…\nA l’Actualitat més propera: ens centrem en Palautordera i Sant Esteve perquè aquests dos pobles acullen un festival de música i les propostes del Cric Cric. A més, a Palau podrem intercanviar llibres, aprendre a fer sabó artesanal i anar a comprar i celebrarem el Dia Internacional de la Dansa.\nA les Propostes d’Arreu de Catalunya concert a Subirats, Festa de la Remença de Vall de Llémana, visita guiada per les termes de Caldes de Montbui, jornades dedicades a la maduixa al Maresme, Diada de la Mare a Olot i la Fira Mediterrània Mar Obert per les costes de l’Estartit.\nPublicat el Abril 26, 2013 per radiovitamenia\nProximitat amb la sisena festa de la Revista Bagant de Palautordera, a Sant Esteve: Circ-Música-Teatre a càrrec del Circ Cric i Tortell Poltrona. A Sant Celoni tres excursions i presentació del llegat del pintor celoní Bernat Martorell, a més de música amb Casa Baubo i activitats per la Independència amb l’estelada d’espelmes i un Harlem Shake. I a Cardedeu… cinema amb Blue Valentine.\nArreu de Catalunya Festa de la Primavera a Martorell amb Teràpia de Shock, Els Catarres, Always Drinking, Barrankillos i molts grups de música més. Fira d’Espàrrecs a Gavà, cap de setmana romà amb Magna Celebratio a Badalona i el Dia Internacional de la Dansa.\nA curiositats… crida per salvar la RTVCardedeu, instrument democràtic de més de 3 dècades d’existència!!\nPublicat el Abril 5, 2013 per radiovitamenia\nA l’actualitat més propera d’aquest Imprescindibles…\nNo us perdeu Obrint Pas a l’Ataneu de Sant Celoni; Andrea Motis i Joan Chamorro ens porten el jazz més nou amb Feeling good; cinema a Sant Esteve, Sant Celoni i com sempre a l’Esbarjo Verdi de Cardedeu i molt més!!!\nA arreu de Catalunya aquesta setmana arriben els festivals de cinema, a Calella el Festival de la Imatge, i a Barcelona, el MECAL 2013. Amb el bon temps, arriben les fires animalades com la Fira del Conill a Vilafant, la Festa del Porc a Moià o la Fira d’Oportunitats i d’Intercanvi de Palafoll. Cap a Arenys de Munt, més farra, la que portarà la Nit Jove del Remei 2013!\nI la pregunta de la setmana: Quin és el vostre imprescindible de la primavera? Contesteu a la nostra pàgina del facebook!\nPublicat el Març 15, 2013 per radiovitamenia\nA l’Imprescindibles d’aquesta setmana, propostes del B aix Montseny i la resta de Catalunya:\n93ena Volta ciclista a Catalunya que passarà per St Celoni, Palau, Sant Esteve i Montseny, aquest dilluns. A Sant Celoni moltíssimes propostes: activitats del CESC, teatre, 11a calçotada popular, exposició de bolets, visita al Museu R. Patxot, Saint Patrick’s day i Melancolía de Lars von Trier. Cinema, com sempre a l’Esbarjo Verdi de Cardedeu.\nI a la resta de Catalunya l’arribada en breus de la Setmana Santa ens trasllada a la processó del Manípul Jove de Manaies de Banyoles i a la 17a Trobada d’Armats d’Esplugues de Francolí. També a Bagà una jornada en honor a l’Ordre Templera de Catalunya, a Vallcanera (a Sils, de la Selva) la Festa de l’Ofrena, i per acabar, la Fira de les 40 hores de Ripoll.\nLa pregunta de la setmana és: què us sembla el nou videoclip dels Raska?\nEscolta http://www.ivoox.com/imprescindibles-15-03-13_md_1870996_1.mp3″ Descargar\nPublicat el Març 1, 2013 per radiovitamenia\nA l’Imprescindibles d’aquesta setmana, propostes del Baix Montseny i la resta de Catalunya:\nCom a plat fort pròxim tenim la Mitja Marató del Baix Montseny 2013 i l’exposició de la biblioteca de Palau “Què pinta la sida“. A Sant Esteve, Cineclub amb “La Font de les Dones“. El presentador del Què Qui Com, Marc Boada, presenta a l’Ateneu de Sant Celoni el monòleg “Ciència: Els tres infinits“. I a més, el matí de diumenge animat pel Mercat del Trasto. A la discoteca MAD de Llinars, concert amb Hotel Cochambre i a cinema a Cardedeu, amb “Una pistona en cada mano“. El concert de l’Escola Musical Lluís Colell i la oferta teatral de “Rien à dire” al Centre Cultural Cardedeu. A més, II Fira dels Estocs i itinerari guiat per descobrir l’arquitectura de M. Joaquim Raspall per part del Museu Arxiu Tomàs Balvey.\nA Catalunya, ens apropem a la festivitat de cada 3 de març als barris de Barcelona: La Festa de Sant Medir. A Besalú, a La Garrotxa, jornada sobre la història i el patrimoni medieval d’aquesta ciutat jueva. I diumenge, començament de la temporada de La Passió d’Esparreguera.\nI la pregunta de la setmana que ja podeu contestar al nostre Facebook: Què en penseu dels premis atorgats als Òscars 2013?\nEscoltar http://www.ivoox.com/imprescindibles-01-03-13_md_1829630_1.mp3″ Descarrega\nPublicat el febrer 22, 2013 per radiovitamenia\nNovament, aquesta setmana us portem les propostes de Catalunya i el Baix Montseny per a vosaltres perque us facin voler reptar el fred…\nA l'”Actualitat més propera” hi tenim el rock’n’roll de Sant Esteve, els Prou! a Sant Celoni i la novetat etnològica de Le Petit Pouppe. I a Cardedeu: teatre i cinema!\nPer arreu de Catalunya, Festa de la Llum a Manresa, una Fira de Cervesa Artesana a Arenys de Mar, i la Xatonada Popular de Calafell! Escoltar http://www.ivoox.com/imprescindibles-22-02-13_md_1810577_1.mp3″ Descarregar


Empleo TÈCNIC/A S.A.T. (CALDERES) - MARLEX RECRUITING\nDes de Marlex Human Capital, estem col·laborant amb una empresa ubicada a la Garrotxa que dóna servei oficial a tres importants marques que fabriquen i comercialitzen sistemes de calefacció, que busca incorporar un TÈCNIC / A PEL SERVEI D ASSISTÈNCIA TÈCNICA.\nEn dependència directa del Responsable del departament de Servei d Assistència Tècnica, la persona seleccionada haurà de dur a terme les següents tasques :\nAtenció tècnica als clients i resolució dels possibles dubtes.\nProgramació de visites als diferents domicilis per realitzar les reparacions.\nDetecció, diagnòstic, i aportació de solucions al client.\nReparació de calderes de gas i gasoil i bombes de calor, entre altres sistemes de calefacció.\nRealització de tasques de manteniment preventiu i correctiu dels aparells.\nUn contracte estable i directe a la plantilla de l empresa.\nFormació continuada i convertir-se en un expert en la seva matèria.\nSalari variable en funció de la vàlua del perfil.\nTens formació de Cicle Formatiu de Grau Mitjà o Superior del tipus tècnic, com pot ser Mecànica, Electricitat o Manteniment, entre d altres.\nTens una experiència mínima d un any en el sector de la climatització : instal·lant, reparant o fent el manteniment de calderes i bombes de calor.\nEts una persona amb orientació al client, metòdica, responsable i amb capacitat per treballar de forma autònoma.\nDisposes de residència a la província de Girona.\nExperiència mínima de reparació o instal·lació de calderes. (imprescindible)\nAtenció tècnica als clients i resolució dels possibles dubtes.Programació de visites als diferents... instal lant, reparant o fent el manteniment de calderes i bombes de calor.Ets una persona amb...\nAtenció tècnica als clients i resolució dels possibles dubtes. Programació de visites als diferents... Detecció, diagnòstic, i aportació de solucions al client. Reparació de calderes de gas i gasoil i...\nFuncions i requisits de la vacant Funcions. AXXON TECH selecciona per a empresa de Girona que gestiona la xarxa d'abastament d'aigua i enllumenat públic un a ENGINYER A TÈCNIC A Integrat da en...


Com és habitual, la Tribuna es va celebrar en el decurs d’un sopar-col·loqui, servit pel restaurant Aradi a l’Hotel Costa Brava de Platja d’Aro. El ponent i el col·loqui posterior amb els assistents va ser presentat pel periodista Josep Puigbó.\n“Estem a la societat de la incertesa i ens haurem de saber adaptar a les situacions que s’esdevinguin i que avui encara desconeixem”, va assegurar Serrano, que també va afirmar que remuntar la situació després de la pandèmia “comporta, d’una banda, acceptar la nostra vulnerabilitat i, de l’altra, ser forts en el compromís de sortir-nos-en”.\nSobre com ens ha canviat la vida la pandèmia, el ponent va posar de relleu que els ulls són l’indicador de la por i que les mascaretes ens han tapat un dels principals atributs de la comunicació no verbal, que és el somriure. També va afirmar que cada cultura manté unes distàncies que estan fixades al cervell i la nostra és la d’acostar-nos, de tocar-nos. “No poder-ho fer, no poder abraçar-nos, estar instal·lats en la incertesa, ens ha provocat angoixa. Ens fan falta més carícies i menys pastilles”, va concloure el lingüista. Serrano va tractar de la importància de les relacions humanes, que son l’essència de l’activitat turística, i que s’han vist retallades per poder fer front a la pandèmia. “Ens haurem d’acostumar a fer menys: menys viatges, mantenir menys relacions, perquè el mon va cap aquí també, quan parlem de sostenibilitat”.\nSebastià Serrano (Bellvís, Pla d’Urgell, 1944) és a punt de publicar un nou llibre, “El regal de la lectura”, una obra que es mou entre l’assaig i la novel·la.\nAl final de l’acte, la presidenta de la fundació, Carme Hospital, va fer lliurament a Serrano d’un exemplar del llibre “La tramuntana justa. El batec de la Costa Brava”, editat per la fundació i una còpia del documental del mateix nom, premiat recentment al Terres Festival de Tortosa com a millor documental biogràfic.\nLa pròxima Tribuna tractarà el canvi climàtic i la indústria turística\nLa pròxima Tribuna de la fundació se celebrarà el divendres, 8 d’octubre, i la protagonitzarà el prestigiós climatòleg Javier Martín Vide, que tractarà sobre els efectes que pot tenir el canvi climàtic per la indústria turística, especialment al Mediterrani. Martín Vide serà presentat pel meteoròleg Francesc Mauri.\nLa fundació Jordi Comas Matamala


Joan Ignasi Elena assumirà la conselleria d'Interior | NacióDigital\nper Joan Serra Carné / Oriol March, 22 de maig de 2021 a les 17:55 |\nJoan Ignasi Elena, en una imatge d'arxiu. | Adrià Costa\nJoan Ignasi Elena serà el nou conseller d'Interior. Això ho té decidit Pere Aragonès, investit aquest divendres com a 132è president de la Generalitat. Elena, ubicat a l'òrbita d'ERC des que va deixar el PSC i ben connectat amb Oriol Junqueras -ja el va voler fitxar el 2018 com a conseller-, havia presidit el Pacte Nacional pel Referèndum abans de l'1 d'octubre. Advocat de professió, ara rellevarà Miquel Sàmper en un dels departaments més complexos del Govern, pel qual els republicans ja tenen pensada una estructura de comandament. La possibilitat que Elena assumís la conselleria d'Interior la va avançar l'agència Efe dimarts. De fet, com va avançar NacióDigital poc dies després de les eleccions, ERC fa mesos que es prepara per assumir una conselleria que, en els últims dos mandats, ha estat en l'ull de l'huracà.\nAragonès té decidida la composició del Govern que correspon nomenar a ERC. La seva intenció, segon les fonts consultades per aquest diari, era fer públic l'organigrama de l'executiu aquest cap de setmana, però les dificultats a Junts per la tria dels consellers, està endarrerint les previsions. La voluntat de formar un Govern paritari obliga a conjugar totes les peces dels dos socis, que ultimen la llista final. Està previst que el nou executiu prengui possessió dimecres, dos dies després que el president, que ho farà dilluns en una cerimònia solemne al Pati dels Tarongers.\nL'entrada d'Elena al Govern no és l'únic moviment confirmat per aquest diari. Ester Capella, fins ara consellera de Justícia, es perfila com a nova delegada de la Generalitat a Madrid. Capella era un dels noms que figuraven en la travessa per capitanejar el Departament d'Interior, per bé que finalment exercirà una altra responsabilitat. Exregidora de Barcelona, exsenadora per designació autonòmica, exdiputada al Congrés i ben valorada internament, fonts republicanes detallen que el seu nom s'ha de tenir en compte per a les eleccions municipals a Barcelona del 2023.\nLa resta de noms que ERC integrarà al futur executiu també estan perfilats. Es dona per fet, per exemple, que Laura Vilagrà ocuparà la conselleria de la Presidència, tot i que no serà la portaveu de l'executiu. Teresa Jordà té molts números de continuar liderant una conselleria, tot i que en el seu cas al capdavant d'un departament reformulat amb el qual hi està familiaritzada: Acció Climàtica, Agricultura i Alimentació. Alba Vergés, ara a Salut, hauria de canviar de departament, perquè el seu va a parar a Junts. Josep González Cambray, número dos de Bargalló a Educació, podria ascendir a les màximes responsabilitats. Ara mateix, és l'opció més ben situada.\nEs dona per feta, també, l'entrada de Roger Torrent a l'executiu, que en l'anterior legislatura va ocupar la presidència del Parlament i ara és diputat ras, a l'espera que es posi en marxa el nou executiu. Torrent, en aquest sentit, serà el nou conseller d'Empresa i Treball. A ERC també li correspon nomenar conseller o consellera de Cultura, una responsabilitat que des del setembre lidera Àngels Ponsa, de Junts, que no apareix en les travesses per continuar formant part del Govern.\nDies agitats a Junts\nLa negativa de Josep Rius a assumir la vicepresidència i la conselleria d'Acció Exterior fa que continuï obert el càsting dins de Junts, una operació liderada -una vegada més- pel seu secretari general. Jordi Sànchez és qui està seleccionant els noms, entre els quals comencen a agafar força Lourdes Ciuró -exdiputada al Congrés i regidora a Sabadell, que podria ocupar Justícia si Miquel Sàmper no continua, com se li va prometre, al nou executiu- i Maria Àngels Cabasés, fundadora de la Crida al costat de Sànchez i provinent d'ERC. Sectors de Junts més vinculats a l'ànima postconvergent pressionen perquè Damià Calvet, ara a Territori i molt proper tant a Josep Rull com a Jordi Turull, es mantingui a l'executiu. De fet, aquests sectors veurien amb bons ulls que fos vicepresident, un càrrec pel que també podria estar ben posicionat Jordi Puigneró, ara a Polítiques Digitals, la presència del qual es dona per segura al Govern.\nPer Acció Exterior, Junts s'ha decantat per Victòria Alsina, exdelegada de l'executiu als Estats Units i co-coordinadora del grup de treball Catalunya 2022 al costat de Genís Roca. Un altre dels noms que havien estat sondejats era el de Neus Torbisco-Casals, doctora en Dret i experta en la internacionalització de les causes judicials relacionades amb els presos polítics. Torbisco també forma part de la cúpula del Consell per la República en representació d'Òmnium Cultural.\nPolítica, Justícia, Jaume Giró, Pere Aragonès, Junts, Josep Rius, Interior, ERC, Joan Ignasi Elena, nou Govern, Govern, Ester Capella, Madrid\nprimero que entre en el talego el\nPer Trex el 23 de maig de 2021 a les 16:21\nY tú qué opinas de esto\nPer El ilusionista el 23 de maig de 2021 a les 15:35\nexpresidente de la Cambra de Barcelona y ahora diputado de Junts, Joan Canadell, ha asegurado que "si el Estado no quiere negociar, no nos queda otra cosa que un embate democrático, si hace falta con más gente en la prisión". Así se ha expresado en una entrevista en el Preguntes Freqüents de TV3, dónde ha recordado el ejemplo de Irlanda: "Allí se hizo una DUI que fracasó, hubo muertos y ahora es uno de los países más ricos de la Unión Europea".


Fundació Trobada: d’agost 2015\n"Mallorca sense Fam" convida a la Fundació Trobada a la festa aniversari.\nEl proper divendres 21 d'aquest mes d'agost "Mallorca sense fam", organitza la festa aniversari anual a la Discoteca "El Divino" del Passeig Marítim de Palma.\nL'entrada a la festa, que començarà a les 21.30 hores, tindrà un preu de 10 euros amb dret a copa de cava, catering més 1 consumició i estarà destinada a la compra d'aliments per a la gent més necessitada.\n"Mallorca sense fam" és un entitat sense ànim de lucre que col·labora amb la Fundació Trobada en la distribució d'aliments mensualment a més de 130 families de Manacor i Comarca.\nPublicat per Fundació Trobada a 1:34 Cap comentari:\nEtiquetes de comentaris: El Divino, Festa Aniversari, Mallorca sense Fam, Passeig Maritim\nUn nou professional reforça l'estructura de la Fundació Trobada.\nAquest mes d'agost ha començat amb alguns canvis a la Fundació Trobada. Concretament s'ha fet la nova contractació d'un professional per atendre millor i amb més hores als usuaris de l'Alberg. L'alt increment de persones que utilitzen aquest servei (durant el mes de juliol no ha baixat d'una vintena) i la necessitat de professionalitzar l'atenció oferta, han fet prendre aquesta decisió.\nTambé, les oficines de la Fundació han estat reorganitzades amb una nova estructura i ubicació dels equips. Tot gràcies al mobiliari i material informàtic que algunes persones i empreses han fet donació. Cal esmentar una taula que la Corredoria d'Assegurances Gomila ha regalat; una altra taula i ordinador que dues senyores particulars, que volen quedar a l'anonimat, han fet entrega. Així com un altra ordinador portàtil de l'informàtic Jaume Matamales (Xipfus).\nMalgrat la calor que fa aquests dies, no s'aturen les donacions que un bon grapat d'homes i dones fa d'aliments a l'Alberg (fruita, verdura, peix, patates, etc.). Per això, volem donar les gràcies a totes aquelles persones que col·laboren amb la Fundació Trobada: essent voluntaris puntuals, duent aliments, fent donacions de doblers... i que fan possible que la nostra feina arribi a les persones amb menys recursos.\nPublicat per Fundació Trobada a 2:29 Cap comentari:\nEtiquetes de comentaris: Alberg Fundació Trobada, Canvis, Estructura, Mes d'agost\nMoviment Alberg de Manacor 2015 (7)\nEmpat d'entrades i sortides de l'alberg de Manacor el mes de Juliol 2015.\nL'alberg de persones sense sostre de Manacor, que pertany a la xarxa d'inclusió social del Consell de Mallorca i gestiona la Fundació Trobada ha experimentat un empat entre les entrades i sortides al mes de Juliol de 2015\nDe les entrades - 8 en total- 5 eren noves, 3 espanyols i 2 extracomunitaris, dels qual 4 eren homes i una dona, i les 3 restants han estat reingressats.\nIgualment hi ha hagut 8 sortides.\nLa mitjana de pernoctes ha estat de 18,38 usuaris per dia i el total mensual de 570, el mateix nombre de racions de sopar i berenar els matins.\nPublicat per Fundació Trobada a 10:54 Cap comentari:\nEtiquetes de comentaris: Juliol 2015, Moviment mensual\n1er.Aniversari del Blog "Fundació Trobada"\nAvui, 4 d'agost, s'acompleix el primer aniversari de la creació d'aquest Blog de notícies.\nDia 4 d'agost de 2014 començava la seva marxa aquest blog de notícies de la Fundació Trobada de Manacor.\nDe llavors s'han visitat aquestes pàgines 53.917 vegades, el que és equivalent a més de 1.000 visites a la setmana de mitja, encara que els darrers mesos superen les 1.500 visites setmanals.\nEn total s'han publicat 103 notícies, és a dir, més de dues per setmana que han informat de temes interns i externs que afecten a la Fundació i en particular a l'alberg de Manacor.\nLes notícies per visitades han estat el "Donatiu des Moli d'en Xema", La "Visita del President del Consell Miquel Ensenyat a l'alberg de Manacor", la "Torrada de Volem-Manacor" i la "Cadira de Rodes de Lubomir. També han destacat els articles referits a la vida d'usuaris de l'alberg amb el nom genèric "Secrets d'una mirada".\nL'origen dels visitants son principalment de l'estat espanyol, com és natural, però segueixen amb importància els visitants dels Estats Units d'Amèrica, Rússia i Alemanya.\nEstem satisfets de l'acollida d'aquesta publicació digital per quant ha donat a conèixer a un important sector de la població de Manacor i de l'illa de Mallorca les activitats i els esdeveniments que tenen a veure a la Fundació Trobada.\nPàgina del Blog de la Fundació Trobada\nPublicat per Fundació Trobada a 3:06 Cap comentari:\nEtiquetes de comentaris: 1er Aniversari Blog, Visites


El jutjat arxiva el cas de l'investigat pel tall de les vies de l'AVE a Girona el 8-N - Empordà\nEl jutjat arxiva el cas de l'investigat pel tall de les vies de l'AVE a Girona el 8-N\nEl CDR Girona reclama que no prosperi el procediment sancionador obert per infracció de la 'Llei Mordassa'\nACN 26.10.2018 | 10:25\nEl jove investigat rebent el suport dels manifestants. ACN\nEl jove investigat rebent el suport dels manifestants.\nEl jutjat ha arxivat el cas contra l'investigat per delictes de desordres públics i coaccions per tallar les vies de l'AVE a Girona durant la vaga del 8-N. Segons informa el CDR Girona, el jutjat considera que no ha quedat prou acreditada la presència de l'activista en la protesta ni tampoc quina hauria estat la seva participació concreta.\nL'investigat va optar per desobeir les dues vegades que el jutjat el va citar a declarar i, finalment, els Mossos d'Esquadra el van detenir el 31 de maig. Era l'únic encausat per una mobilització que es va allargar durant hores i va arribar a congregar unes 10.000 persones. El CDR també recorda que hi ha un procediment sancionador obert per infracció de la 'Llei Mordassa': "No s'entendria que la Generalitat gosés multar-nos quan la justícia espanyola ja ha resolt que no es pot castigar el tall de les vies".


Un ferit greu per una deflagració en un camió cisterna a Olot - Diari de Girona\nEls Bombers van apagar el petit incendi provocat per la flamarada que va sortir del vehicle. La major part dels danys a la nau industrial van ser provocats per l'ona expansiva de la deflagració\n25·02·19 | 09:35\nUn ferit molt greu per la deflagració d'un camió a Olot\nEl conductor d'un camió va haver de ser traslladat a l'hospital de la Vall d'Hebron, ahir a les 12 del migdia, per causa d'una deflagració mentre revisava la cisterna d'un camió de matèries perilloses.\nFonts de l'hospital barceloní, ahir al vespre, van definir que l'accidentat està estable dins de la gravetat. La deflagració va tenir lloc dins del recinte de la fàbrica Irpol, dedicada a la fabricació d'articles de resines de polièster. L'accident va tenir lloc a les 10 del matí d'ahir quan l'home estava damunt de la cisterna revisant si el buidatge que acabava de fer havia estat correcte.\nLa cisterna està repartida en tres compartiments i l'afectat treballava damunt del compartiment que considerava buit. Va ser en aquest moment quan, per causes que es desconeixen, es va produir la deflagració. Els Mossos d'Esquadra investiguen per què va sortir el potent doll de foc de la cisterna.\nLa forta flamarada va rebentar el sostre per la part situada damunt de la cisterna de manera que va fer un forat rectangular. Les flames van provocar un petit incendi. Material del sostre va anar a parar a la part de darrere de la nau. A més, una de les tapes de la cisterna va impactar contra l'accidentat i li va provocar un traumatisme cranioencefàlic.\nSegons va explicar el sotscap territorial de la Regió d'Emergències de Girona, Gabriel Marzo, l'ona de pressió va ser la que va provocar la major part dels desperfectes, mentre que l'incendi va ser de molt poca consideració. La deflagració no va provocar danys estructurals a l'edifici però sí que va afectar dues bigues. L'edifici del costat té petites afectacions al sostre.\nEls Bombers només van haver d'evacuar els treballadors de la fàbrica Irpol, mentre que els de les naus dels costats van poder continuar en el treball. La fàbrica Irpol està situada a poca distància de la comissaria dels Mossos d'Esquadra d'Olot i també a poca distància del parc de Bombers d'Olot, per la qual cosa, pocs moments després de produir-se la deflagració, a les 10 del matí, els Bombers i els policies ja estaven al lloc dels fets. Poc després, l'avinguda Europa va quedar tallada al trànsit per la part de la rotonda d'accés a Olot per l'A-26 i també per la de l'avinguda de Sant Joan de les Abadesses.\nFins a quatre camions de Bombers, ambulàncies medicalitzades i cotxes dels Mossos d'Esquadra i de la Policia Local es van situar a banda i banda de la calçada, on es va assentar un helicòpter medicalitzat del Sistema d'Emergències Mèdiques.\nLa situació va commocionar les persones que treballen prop de la zona on van tenir lloc els fets, i molta gent es va concentrar a la zona verda que separa en dues parts l'avinguda Europa. Immediatament, els Bombers van apagar el petit incendi que havia provocat l'ona expansiva de la deflagració. Els metges van atendre de primera urgència el camioner ferit a l'exterior de la nau on havia tingut lloc la deflagració.\nUn cop els metges van haver fet les primeres cures, van posar el ferit en una llitera i el van traslladar fins a l'helicòpter. Un cop dins, l'aparell es va elevar en direcció a l'hospital Vall d'Hebron. La situació d'emergència va durar de les 10 fins al voltant de les 12 del matí. Amb el ferit fora i la situació controlada, els Bombers van plegar les mànegues i la resta d'efectius mèdics i policials van marxar.


Bingru Zheng – Fito Conesa EN RESiDÈNCiA\nAutor: Bingru Zheng\nEl nostre camí queda, Fito Conesa-Bingru Zheng\nEn el moment d’entrar a dins d’aquell espai mitjà gran, vaig sentir-me una mena de sensació rara, com si entres en un món diferent. La música que escoltava era tranquil·la. Quan vaig veure a dins com una mena de tub?, caixa?, no sé. No hi veia res, a principi em feia por, per alguna raó, suposo que és per la foscor, però després em vaig relaxar, em vaig tombar a sobre i vaig tancar els ulls.\nEn estar en aquell lloc em donava la presència de ser lliure, d’estar molt serena, i sobretot amb tranquil·litat absoluta si només hi hagués estat sola. Penso, que és un bon lloc per relaxar, per deixar els pensaments horrorosos que ens produeix vegades, ens pot desfogar allí, i també l’estrès que ens provoca els estudis amb només tancar els ulls i escoltar la música que hi ha, i dormir fins i tot. M’imagino allà dins sola en un dia qualsevol i no sortir mai, perquè és tan bonic allà dins encara que només hi hagués foscor.


Els comptes i els contes de les pensions\nManllevem el títol a Josep Borrell, el primer en aprofitar l’homofonia, conscient del poc predisposats que estem a que ens expliquin contes quan es tracta dels compte\nEva Granados i Josep Maria Rañé\n27.04.2017 - 13:09\nManllevem el títol a Josep Borrell, el primer en aprofitar l’homofonia, conscient del poc predisposats que estem a que ens expliquin contes quan es tracta dels comptes.\nFa més de 20 anys que les pensions no s’utilitzaven com arma política. El 1993 el conjunt de les formacions polítiques les van apartar del debat partidista. Ara, a Catalunya, ens volen tornar a fer caure en les pitjors formes polítiques, i el moviment independentista intenta guanyar adeptes prometent pensions més altes i més segures. La manca de rigor d’aquest discurs es posa en evidència per diversos factors.\nD’una banda l’actual sistema públic espanyol de pensions té els avantatges d’un bon sistema de finançament federal (solidari i interregional). A Catalunya les empreses i els treballadors contribueixen per sobre de la mitjana, perquè proporcionalment tenim més ocupació i salaris més alts, però també rebem, proporcionalment, més pensions i més altes perquè tenim una població més envellida i s’ha cotitzat més.\nA més a més quan, com ara, s’incrementa el dèficit, rebem més part dels recursos que hem ajudat a crear amb les cotitzacions que hem pagat. És a dir, es practica una «solidaritat intel·ligent» perquè ja s’aplica allò que de vegades costa tant d’explicar: el principi d’ordinalitat contributiva.\nD’altra banda es posa de manifest que, també en aquest àmbit, l’independentisme parteix d’un plantejament simplista que produiria l’efecte contrari al que predica. Pretén construir un sistema 5,6 vegades més petit que l’actual i passar dels 17,7 a tota Espanya als 3,2 milions de cotitzants a Catalunya. Reduir la base és, senzillament, fer el sistema insegur, inestable i més insolidari.\nPer percebre la dimensió de la inestabilitat cal situar-la, a més a més, en un context de pèrdua del gran mercat que Catalunya té amb la resta d’Espanya, de 45.000 milions d’euros, i de l’esvaïment d’inversions estrangeres, que fugirien de la inseguretat.\nSobre el model de pensions.\nEl nostre sistema de pensions actual és un model de repartiment, basat en la solidaritat intergeneracional i interterritorial, i ha de continuar sent-ho. És un sistema en el qual, a cada moment, les persones actives contribueixen amb les seves cotitzacions i impostos per finançar les pensions de les inactives.\nDes de la crisi financera del 2007 l’Associació Internacional de la Seguretat Social és partidària de sistemes com el nostre. La crisi va implicar que molts treballadors i treballadores de països que confiaven les seves pensions a fons de capitalització, siguin de gestió publica o privada, van perdre els estalvis i en conseqüència, les seves futures pensions.\nEls partidaris de la independència asseguren, sense fonament, que cobrarem més de pensió; doncs bé, ningú ens ha dit quin és el model de finançament i gestió de les pensions.\nSobre el sistema de finançament de les pensions\nPerò, al marge d’una eventual secessió, cal aprofundir en el debat sobre el model de pensions. Si bé és cert que el sistema de repartiment és el més segur i estable, per garantir el seu finançament cal que sigui permanent observat i reformat quan calgui. Aquesta és l’única manera de garantir, en tot moment, el dret a unes pensions dignes i suficients.\nQuan es posa de manifest un desequilibri entre ingressos i despeses de la Seguretat Social mai aquesta no és una bona noticia pel manteniment actual i el futur de les pensions. No obstant això, cal determinar-ne les causes per evitar la injustícia que significaria castigar els innocents pensionistes actuals, amb retallades del seu poder adquisitiu; o als pensionistes futurs, amb retallades de les seves pensions inicials.\nLa causa fonamental del desequilibri és la caiguda dels ingressos, no l’acceleració de la despesa. En altres paraules: cal buscar l’origen en la caiguda de l’ocupació, no en un creixement suposadament desmesurat del nombre pensionistes i de pensions que es paguen.\nL’actual cost, i el previsible de futur, són sostenibles econòmicament. Ho avalen fets com que, en termes de pes sobre el PIB, la factura de les pensions és un 50% superior a països d’economies més potents, com França o Àustria. O que, en la nostra previsible punta de pensionistes, d’aquí a 15 o 20 anys -quan es jubili la generació del baby boom- el cost de les pensions serà igual que el que ara tenen aquests països: El 30% de la població pensionista viurà amb només el 15% del PIB.\nAbans de la crisi no hi havia desequilibri. La Seguretat Social tenia superàvit, i fins i tot estalviava mitjançant la “guardiola de les pensions”, perquè hi havia prop de 20 milions de cotitzants. Ara, els ingressos es desplomen com a conseqüència de la caiguda de l’ocupació i dels salaris precaris que permet la reforma laboral. A la pèrdua d’ingressos s’hi afegeix l’obligació imposada a la Seguretat Social d’haver de pagar coses que no li corresponen, perquè no són de la seva competència, com ara part de les polítiques actives d’ocupació.\nA curt termini, reequilibrar els comptes requerirà crear més i millor ocupació, derogar la reforma laboral que precaritza els salaris i fer que, com sempre havia passat, les polítiques actives d’ocupació es paguin amb els impostos generals i no amb les cotitzacions socials.\nNo obstant això, la sostenibilitat futura de les pensions demanda un sistema de finançament amb transformacions de més calat. Si en el passat la generació de riquesa provenia pràcticament en exclusiva del factor treball, això ha canviat. No resulta ni just ni sostenible fer recaure sobre les nòmines dels treballadors i treballadores en actiu tot l’esforç per finançar unes pensions dignes i suficients. Cal que, mitjançant tributs generals i/o complementaris, els altres factors que generen riquesa també contribueixin al sosteniment del sistema públic de pensions.\nAquest és el camí. Els comptes no surten amb la reforma del PP del 2013, tampoc amb el conte de la miraculosa drecera independentista. En el primer cas perquè una norma que condiciona la sostenibilitat i la dignitat de les pensions a la reducció l’esperança de vida, només es mereix ser derogada i substituïda per un renovat Pacte de Toledo. Mentre que el camí de la suposada independència no ens porta enlloc.\nSobre Eva Granados i Josep Maria Rañé\nEva Granados Galiano Portaveu del Grup Socialista al Parlament Josep Maria Rañé Blasco Ex-Conseller de Treball de la Generalitat Més articles\nLes pensions a debat\nInfondre por sobre el futur de les pensions per…\nPensions, quan el Govern és el perill\nUSOC exigeix la derogació de la Reforma de les…


Hotel Oerol 2021 - Bona pernoctació en un vaixell adormit inclòs esmorzar\n? vaixells per Oerol\nGaudiu al màxim de la cultura i la natura durant Oerol i reserveu una nit a bord d’un vaixell a dormir al port de West-Terschelling. Descobriu la combinació única de l’atmosfera nàutica a l’aigua amb les activitats artístiques del moll. Assegut a la coberta, podreu experimentar de prop l’ambient vibrant durant el festival. Es completa amb un llit fet i un deliciós esmorzar durant el matí.


Hespèria: de març 2009\nRemake confirmat del clàssic 'El hombre con rayos X en los ojos'\nPublicat per Gustau Moreno Pérez 18 de març de 2009 a 21:18\nEl director espanyol Juan Carlos Fresnadillo, realitzador de la notable Intacto, que va assolir un important èxit internacional amb la pel·lícula 28 Semanas Después, serà l'encarregat de dirigir un remake del clàssic El hombre con rayos X en los ojos. De fet, Fresnadillo havia esdevingut un director força cotitzat a Hollywood, i més després que Dreamworks, la productora d'Steven Spielberg, el fitxés per dirigir una pel·lícula amb el títol provisional de Wednesday, sobre una persecució desesperada als carrers de Los Angeles. De fet, al gener d'enguany havia de començar el rodatge de Wednesday, amb un argument a priori força semblant al de Breakdown, la pel·lícula de Jonathan Mostow amb Kurt Russell, i per tant amb una història sobre rodes a l'estil de Duel, el telefilm fundacional de la filmografia d'Spielberg. Però sembla que Wednesday encara es troba en la fase de pre-producció, amb la previsió que puga estrenar-se el 2010.\nDe fet, ara Fresnadillo ha signat un altre contracte amb MGM, per dirigir la nova versió de la pel·lícula que Roger Corman va dirigir l'any 1963. Així, en la primera versió de El hombre con rayos X en los ojos, l'actor Ray Milland intepretava el doctor James Xavier, un científic que estava a punt de fer un gran descobriment en la tecnologia de visió amb rajos X, però que veu com l'administració li retalla el pressupost per investigar. Tot i així, desesperat per poder demostrar els seus resultats, el professor Xavier decideix provar en el seu propi cos una droga que aconsegueix augmentar la visió, i que li permet poder observar a través dels objectes. Sens dubte, un dels clàssics més grans de la història de la ciència-ficció i una de les pel·lícules mítiques de la nostra infantesa, que ara Fresnadillo tindrà l'oportunitat d'homenatjar. En aquest sentit, caldrà veure si es manté el tema de la radiació i dels perills de la droga o si els guionistes opten per introduir un element més actual, com per exemple els riscos de la manipulació genètica. I sobretot, també caldrà veure si l'actor protagonista del remake és capaç de donar al personatge del científic la profunditat i l'angoixa que impregnava la interpretació de Ray Milland. Tot seguit, teniu dues de les escenes més recordades...\n'Mazinger Z', el naixement d'un robot\nPublicat per Gustau Moreno Pérez 4 de març de 2009 a 18:50\nDes d'ahir al vespre i durant tot el dia d'avui, podreu veure el primer episodi de Mazinger Z a la portada del bloc Pantalla-Completa. Gràcies a la tecnologia del portal ADNStream i a la seua generosa política de compartició de continguts, hem pogut incrustar el capítol El nacimiento de un robot milagroso a la pàgina principal del nostre bloc. És així com cada setmana podreu disfrutar d'aquesta mítica sèrie de manga i d'anime creada pel gran dibuixant japonès Go Nagai, i que va marcar la infantesa de molts de nosaltres. Qui no va jugar algun cop a Mazinger Z, cridant allò de Puños fuera? Mazinger Z va revolucionar els dibuixos animats i va ajudar a implantar l'anime fora del Japó, que fins aquell moment havia exportat amb èxit altres sèries més infantils i amb menys acció. Però a més, Mazinger Z va ser una sèrie precussora del gènere mecha (robots gegants amb persones que els tripulen des de l'interior), en què després van inspirar-se altres mangas i animes, així com productes nord-americans com Transformers. La sèrie va ser produïda l'any 1972 per la mítica Toei Animation per encàrrec del canal FujiTV, que va emetre un total de 92 episodis fins al 1974. A l'Estat espanyol, TVE va estrenar-la l'any 1978 però només van doblar-se al castellà 24 episodis, els quals no es van emetre respectant la cronologia original. Segons llegim a la Viquipèdia, el guió de Mazinger Z va ser escrit per Susumu Takahisa i Keisuke Fujikawa, els directors van ser Jou Serikawa, Tomoharu Katsumata, Nobuo Onuki i Bonjin Nagaki. El disseny dels caràcters va estar a càrrec de Yoshiyuki Hane i la música de fons va ser composta per Shunsuke Kikuchi. A més, hi ha diverses continuacions animades, com Gran Mazinger i Mazinkaiser, aquesta última no basada en el manga, tot i que va comptar amb la col·laboració de Go Nagai. A més, el proganista Kōji Kabuto apareix en altres sèries del mateix autor com UFO Robe Grendizer.\nTot seguit teniu la capçalera de la sèrie, i a la portada de Pantalla-Completa, el primer capítol...\n1 comentaris Etiquetes de comentaris: ciència-ficció, còmic, sèries de televisió\nRemake confirmat del clàssic 'El hombre con rayos ...


Dimarts, Setembre 17, 2013 - 08:30\nCabanes ultima els preparatius per a la XXI Marxa BTT\nL'organització hi ha previst sorteig de productes autòctons i caps de setmana en l'hotel La Cava, entre altres\nCabanes acollirà este cap de setmana la XXI Marxa BTT, amb un recorregut de 43 quilòmetres i un desnivell acumulat de 650 metres. Amb esta prova Cabanes dóna inici a la I edició del Setembre Cultural i Esportiu, que inclou activitats lúdiques d'oci i esportives per a tots els caps de setmana d'este mes, tal com ha informat el regidor d'Esports, José Manuel Nos.\nOrganitzat pel Club Ciclista de Cabanes i Circuit Marxes BTT de Castelló, s'espera un elevat nombre de participants. El període d'inscripció es tanca demà dimecres, dia 4 de setembre, i entre els participants se sortejaran premis com a vals i lots de productes autòctons, o caps de setmana en l'hotel La Cava de Cabanes.\nDes de l'organització han apuntat que el recorregut tracta de combinar varietat de terrenys per a satisfer els gustos de tots els participants, com a sengles, camins, pistes de terra i "alguna que una altra sorpresa en forma de trialera". La prova discorre pels termes municipals de Cabanes i Benlloch. Hi haurà tres llocs d'avituallament i al terme de la carrera es degustarà un esmorzar popular oferit pels organitzadors.


L'OMS demana la mascareta obligatòria a partir dels 12 anys, com els adults\nBarcelona. Dissabte, 22 d'agost de 2020. 18:47\nActualitzat: Dissabte, 22 d'agost de 2020. 18:53\nL'Organització Mundial de la Salut (OMS) reclama que els nois de 12 anys portin la mascareta en les mateixes circumstàncies que els adults mentre duri la pandèmia. Així ho ha manifestat en una guia que ha publicat juntament amb Unicef en la qual es fan diverses recomanacions de com els menors han de protegir-se davant el coronavirus. Actualment, a Espanya l'ús de la mascareta és obligatòria en tots els espais públics, per als majors d'edat.\nAra bé, també desaconsella que els menors de cinc anys utilitzin aquesta mascareta, així com en el cas de nens que tinguin alguna discapacitat cognitiva o respiratòria severa, cosa que podria provocar que no toleressin aquesta peça. En aquest sentit, l'organisme recorda que per utilitzar aquest element es requereix una certa autonomia i capacitat motriu. Per això, ofereix altres alternatives per aquests nens com màscares protectores.\nUn grup de menors en bicicleta i mascareta en el càmping l'Hostalet de Serrateix / ACN\nMenors entre sis i onze anys\nD'altra banda, l'OMS ha reclamat que els menors que es troben en la franja d'edat que es mou entre els sis als onze anys s'ha de valorar la situació epidemiològica local, entre el que s'inclou els índexs de transmissió de la Covid-19, la possibilitat de mantenir una distància social o de ventilació dels espais interiors.\nA més, ha remarcat que és molt rellevant mantenir una equitat social a l'hora d'implementar protocols de protecció. Per això, ha indicat que és essencial que els governs habilitin mascaretes gratuïtes a aquells menors que resideixen en localitats o llars vulnerables o en situació precària.\nUn altre dels punts on fa incidència l'OMS és la importància de mantenir la distància social, que minimitza la transmissió del coronavirus. En aquest sentit, ha defensat que s'ha d'educar els més menuts de la casa sobre la importància de preservar aquest distanciament social, així com limitar el nombre d'alumnes per classe. També, ha exposat que s'ha d'ensenyar els nens la rellevància que es netegin de manera correcta i freqüent les mans.\nL'entitat també ha apuntat que els estudis que ha realitzat durant la pandèmia posen en relleu que els adolescents tenen un paper més actius en la transmissió del coronavirus amb relació als nens. Ara bé, també ha manifestat que encara falta informació per analitzar com es comporta la Covid-19 en els menors i en les cadenes de transmissió.\nCoronavirus El Vall d'Hebron estudia la dinàmica d'infecció dels menors en nucli familiar El Nacional


Cauen prop de 100 litres d’aigua en poc més de 5 hores | Notícies TGN - Notícies de Tarragona Diari Digital\nCauen prop de 100 litres d’aigua en poc més de 5 hores\nL’Ajuntament de Calafell destaca la «situació d’excepcionalitat» viscuda avui\nCarrer inundat de Calafell.\nEn l’episodi de tempestes que avui ha sofert Calafell des de la matinada, i fins a primeres hores del matí, s’han acumulat un total de 98.3 l/m2. Així mateix, s’ha comptabilitzat que abans de les 8h del matí només s’havien recollit 22,8 litres i que des de les 8h i fins a les 10.30h s’han recollit més de 75,5 litres d’aigua, segons les dades extretes de l’estació meteorològica instal·lada a Calafell pel Servei Meteorològic de Catalunya.\nA més, aquesta ha estat una tempesta molt localitzada al municipi ja que en destaca el contrast amb les xifres recollides als municipis veïns de Cunit i el Vendrell, on s’han recollit 32 i 43 litres respectivament.\nDes de l’Ajuntament de Calafell es destaca la «situació d’excepcionalitat» viscuda avui, com ho demostra el fet que s’han vist afectades zones que normalment no s’inunden, com és el nucli de la Platja de Calafell.\nTambé cal tenir en compte que, malauradament, a Calafell hi ha vivendes construïdes en zones inundables. Això perjudica greument les persones que viuen en aquestes cases, ja que, per poc que plogui sempre pateixen afectacions a causa de la pluja.\nCal dir, però, des de primeres hores del matí, l’Ajuntament de Calafell ha posat en marxa tots els serveis de què disposa (Policia Local, Brigada Municipal, serveis de medi ambient, etc.) per restablir la situació de normalitat al municipi. De fet, abans de les 11h. del matí, la majoria de carrers ja estaven oberts al trànsit, i es podia circular normalment pel municipi, a excepció del Passeig Marítim de Segur de Calafell (entre els carrers Roïne i Vístula), i el Pas soterrani de l’estació de tren de Segur de Calafell.


La CUP explica la seva tasca a l'Ajuntament durant la legislatura 2015-2019 | FemSafareig.cat\nLa CUP explica la seva tasca a l’Ajuntament durant la legislatura 2015-2019\ngen. 28, 2019 Redacció Política 0\nEls regidors Roser Torres i Pere Campíñez, de la Candidatura d’Unitat Popular (CUP), van explicar dissabte 19 de gener, en un acte obert al públic i amb una trentena d’assistents, les accions que ha portat a terme la seva formació a l’Ajuntament durant la legislatura 2015-2019.\nEls regidors Roser Torres i Pere Campíñez durant l’acte (FOTO: CUP Riudoms)\nL’acte va començar amb un repàs d’algunes de les coses que la CUP va poder canviar abans d’entrar a l’Ajuntament i que va denunciar durant la campanya electoral, com un despatx propi per cada grup de l’oposició o l’enregistrament i difusió dels plens municipals. Torres també va ressaltar que es va poder fer, per primer cop, un debat electoral on la CUP hi va participar, organitzat per L’Om i FemSafareig.\nEls dos regidors van repassar, també, els espais institucionals municipals on hi ha representació de la CUP: les Comissions, els Plens Municipals, la Junta General de les Empres Públiques i els Patronats de les fundacions, i el Consell Escolar Municipal. La formació va denunciar que el PDeCAT “ha buidat de contingut molts d’aquests espais a favor d’altres estaments menys democràtics on la CUP Riudoms no hi és representada”, com les Juntes de Govern i les assemblees ordinàries de les empreses públiques. Tot i això, van assegurar que la CUP “ha aconseguit que en els plens municipals es fes oposició real” a través de mocions i preguntes. Roser Torres va explicar, però, que el temps entre les preguntes al ple i les respostes s’allarga molt i que resulta difícil poder fer “un seguiment del dia a dia del govern”.\nEls dos regidors cupaires també van destacar que el seu partit ha pogut participar en l’elaboració del Pla de Joventut i en el del Nucli Antic de manera parcial, tot i que no ha pogut formar part del Pla de Comerç i el de Turisme. Respecte a aquest punt, van reclamar que “l’equip de govern hauria de comptar amb tots els regidors del plenari a l’hora de treballar pel poble”. També van afirmar que han trobat a faltar òrgans “que millorarien la participació de la oposició i la democratització de l’Ajuntament” com una Junta de portaveus o reunions de regidors.\nPere Campíñez va assegurar que hi ha hagut “mancances i traves” en el tracte als regidors de la CUP durant la legislatura, i que l’equip de govern “no ha desenvolupat, ni en té intenció, protocols per mantenir als grups polítics informats sobre la tasca institucional”. Un exemple és que la informació arriba als representants públics només 48 hores abans de ser votada, el mínim que marca la legislació. I que si no ha de ser votada, se’ls informa al mateix temps que la resta de riudomencs, com la renúncia a l’alcaldia de Josep Maria Cruset. L’acte va acabar amb un torn de preguntes del públic.\nL’esdeveniment va tenir lloc a la Casa de Cultura, en contra de la voluntat de la CUP, que volia celebrar-lo al Saló de Plens de l’Ajuntament de Riudoms. La formació va denunciar que el PDeCAT li va negar la utilització d’aquest espai al·legant que era un espai per a actes institucionals o de govern, tot i que el seu acte “era estrictament de caràcter institucional”, i “coneixent que al Saló de Plens es realitzen reunions de tot tipus: des dels voluntaris a la cavalcada de Reis fins a reunions internes de la Comissió de Barraques”. Segons la CUP, això és una mostra de com el PDeCAT utilitza “els espais de tots els riudomencs com si fossin casa seva, tot posant traves als representants públics riudomencs”.\nAjuntament, Ajuntament de Riudoms, Casa de Cultura, CUP, CUP Riudoms, Legislatura 2015-2019


Fòrum EduTicTac: LliureX Nemo\n◄ Lliurex - Pantalla partida - accesibilitat?\nForum topic Entrar en Llum problema no funciona RET: Invalid credentials has been created. ►\nby Daniel Turienzo Nieto - Saturday, 11 February 2012, 8:48 AM\nNomés volia comentar-vos que l'equip LliureX està preparant una nova versió de LliureX per a juny. Serà la última basada en ubuntu 10.04 LTS.\nSi teniu propostes, potser siga un bon moment. Jo ja he fet la meua: https://projects.lliurex.net/issues/440\nRe: LliureX Nemo\nby Antonio Coloma - Saturday, 11 February 2012, 12:29 PM\nRespecte a la teua proposta per al nou lliurex, crec que per al curs que ve ITACA ja estarà en tots els centres (això diuen) i crec que les faltes i notes dels alumnes també les posarem en ITACA (https://familia.edu.gva.es/) per tant crec que les aplicacions que fem servir fins ara per a notes i faltes passaran a millor vida ;) Si no és així .. veriueu-ho\nJo utilitze en el meu ies una aplicació feta per @hermipp a la qual vaig afegir diverses coses que agafa del Gescen les dades i podem passar faltes i notes sense pagar a cap empresa externa.;) .. que en el que esta caent-mos, ja és molt !!!!\nRes més ... un saludet a tots/es des de la Marina Baixa!\nby Daniel Turienzo Nieto - Saturday, 11 February 2012, 2:32 PM\nVaig estar en un curset d'Itaca per a la migració des de GESCEN. Es va comentar que estaven en contacte amb TECNAUSA per a que es puguera pujar un fitxer diari al servidor ITACA des de l'ordinador que porta la base de dades del SGD en el centre.\nRespecte a SGD, la inversió ja està feta. Són les unitats personals i els taulers. La despesa anual (contracte de suport i reparació d'alguna unitat personal) són molt pocs diners en comparació amb la comoditat per als docents. I, com tu dius, amb la que esta caient, no anem a treballar més a canvi de res, així que espere que el SGD no pase a millor vida.\nI parlant de treballar menys, un botó d'instal·lació del SGD per a lliureX m'estalviaria algo de feina. Per això he fet la proposta a l'equip lliureX.\nPD. Està clar que TECNAUSA és una empresa privada, però són molts els centres educatius que utilitzem els seus serveis.\nby Hermi Pastor - Saturday, 11 February 2012, 11:06 PM\nGràcies Toni per la cita, jeje. Jo la veritat és que esperant que entre Itaca no he tocat massa coses (he afegit alguna coseta, hauríem de juntar-les)\nPel que fa al lliurex, la 11 va molt bé. De Nemo espere que siga més completa i funcione el model de centre!!\nI respecte al tema de la petició a tecnausa, me resulta extranya perquè és privatiu i a més l'empresa que jo sàpia no ha fet cap concesió, podria cedir el software i que ja el centre decidisca si comprar o no les unitats.\nby Daniel Turienzo Nieto - Sunday, 12 February 2012, 10:33 AM\nHermi, pel que sabem, el model de centre que van presentar al Congrés de Programari Lliure de València es quedarà com un projecte. Sembla que és una tasca prou complexa, i si no s'ha fet ja, dubte que estiga per a juny d'aquest any per a una distro de l'any 2010, ubuntu 10.04 LTS. Trobe que el següent projecte és traure en juny de 2013 un LliureX basat en la pròxima LTS. En la meua opinió personal, dedicar esforços a crear un servidor central i rèpliques d'usuaris i documents de uns 5 servidors d'aula (biblioteca, sala professorat, unes 3 aules d'informàtica) no és massa eficient.\nRespecte a la incorporació de l'aplicació del SGD a LliureX, unes quantes observacions:\n- L'aplicació lliurex-smart no és lliure, però ens interessa per a les PDI. Crec que Sankoré ha arribat tard. Però ja veurem com va la cosa.\n- L'aplicació del SGD, en certa manera podria competir amb la que has preparat. Però en quan tingam ITACA en funcionament en els instituts, segurament entre abril 2012 i octubre de 2012, no tindrà sentit fer servir SGD sense tenir el maquinari (unitats i tauler de les unitats). Seria duplicar feina davant de la pantalla de l'ordinador. Així que no crec que a l'empresa TECNAUSA l'importe que es distribuisca el seu programari dins de LliureX. Si s'han preocupat en fer un paquet per a Linux, dubte que impedisquen la seua distribució, ja que com he dit només seria útil per al centres que tenim el maquinari.\n- Els centres que vam adquirir la tecnologia del SGD trobem un benefici immediat. Cada docent té una unitat personal on pot introduir faltes d'assistència, retards, ... en el moment de la classe sense dependre de tenir o no un ordinador. Al meu centre som, de moment, 110 docents i només tenim 4 PCs a la sala de professorat i un PC en cada departament. A més hi ha departaments que encara, a l'any 2012, no tenen connexió a la xarxa. Sense les unitats personals, no tindriem cap control d'assistència diari, com tenim ara.\nPer últim, la idea meua és evitar-me alguns minuts de feina per ordinador si aquest Juliol actualitzem a LliureX 12.06. O potser li estalviem al tècnic del SAI.\nPD. Continue defensant el programari lliure, però no tinc cap problema en ser usuari de programari privatiu, si aquest no té una alternativa i és útil.\nby Hermi Pastor - Sunday, 12 February 2012, 1:38 PM\nA mi la idea del model de centre de lliurex m'encanta i sí que seria molt útil, ara bé, sí estic d'acord de què pot ser el sistema de rèpliques és massa complex.. i no val la pena. Si és massa complex pot ser haurien de pensar canviar d'aproximació a una idea final molt bona.\nEfectivament lliurex-smart no és lliure però com tots els centres tenim la pissarra smart està bé que estiga.\nDel SGD, jo l'he utilitzat fa uns quants anys ja i quan ens van canviar d'insti (van dividir el centre i la secundària va eixir), l'equip directiu va decidir que era una inversió prou forta quan Ítaca era ja previsible que funcionara en poc temps. Tots vam passar d'utilitzar el tamagochi a passar faltes, etc estil broncosaurus i va ser ahí quan em vaig decidir a fer algo per eixir del pas mentre arribava Ítaca, sense més pretensions. Els meus companys d'insti m'ho van agraïr i amb això ja tinc prou ;)\nPer altra banda, conec prou centres que tenen altres sistemes alternatius (res a veure amb el tamagochi) i per això m'extranya, però vaja que jo si fora tecnausa faria l'impossible per integrar-lo són molts diners els que estan en joc.\nby Joaquin López Sánchez - Sunday, 12 February 2012, 6:51 PM\nHola, personalment considere que el sistema del SGD està desfassat desde fà més de 8 anys.\nHermi, vaig vore molt bona idea estalviar-vos la gran quantitat de diners que costa el SGD i ficar ordinadors a cada aula. El programa que vas desenvolupar està molt bé i a més a més és SW lliure\nLlàstima que quan vaig arribar al meu centre ja estava en marxa el SGD que de vegades dona més mals de cap que una altra cosa. Damunt, si vols utilitzar-lo quan estiga Itaca, et fan pagar una quantitat exagerada per actualitzar la versió\nSi per mi fora, el SGD se'n aniria a ....\nby Daniel Turienzo Nieto - Monday, 13 February 2012, 3:52 PM\nM'agrada haver llançat el tema del SGD.\nNo havia pensat que haurem de pagar l'actualització a una nova versió de l'aplicació per a que aquesta puga enviar els fitxers a Itaca. A més, segurament l'administració educativa els farà pagar per la implementació de la pujada dels fitxers del SGD en Itaca. I això ho pagarem anualment els centres que el gastem. Tot són diners.\nSembla que les maquinetes ens faran exclaus d'una empresa. Ens costarà un temps deixar eixe sistema de gestió.\nGràcies per participar en aquest fil. Han eixit problemes molt interesants.\nPD. He retirat la proposta en lliureX. Us copie: "Després d'un debat que s'ha iniciat en edutictac (http://edutictac.es/moodle/mod/forum/discuss.php?d=961) m'agradaria retirar la proposta. Només instal·laré el SGD en els 4 ordinadors de la sala de professorat. Hauriem d'anar deixant d'utilitzar una tecnologia de pagament anual i utilitzar directament Itaca (quan comence a funcionar)." Disponible en: https://projects.lliurex.net/issues/440\nby Pedro Miguel - Monday, 13 February 2012, 9:42 PM\nNo participe perquè no soc coordinador i de moment no em trobe amb aquests problemes, però els arguments sobre el SGD no estan malament. Al meu centre jo el demanava insistentment fins fa dos anys que digueren que Itaca faria el mateix. Supose que cada professor haurà de portar un ordinador a classe, no ho veig però tampoc anirien amb les unitats SGD, crec que som dels pocs que no el tenen.\nAl final potset ho han fet bé.\nby Alfons Rovira - Tuesday, 14 February 2012, 9:04 AM\nI no seria més fàcil que els tècnics d'Itaca desenvoluparen una API per implementar un client en aquestes dues plataformes:\nAndroid (smartphone i tableta)\nIOS (iPhone-iPod, iPad)\nVa uns anys vaig fer servir aquests tamagoxis. Són el colmo de la poca usabilitat, potser estudiant el tema de la usabilitat i desenvolupant uns clients per a aquestes plataformes guanyariem temps i maldecaps.\nA veure, els de primària també volem una solució així, però, les coses no estan com per a anar comprant, potser l'smartphone comença a ésser un estandard, perquè no tenir-lo en compte i estalviar-nos un aparell.\nHi ha cap desenvolupador d'Itaca a aquesta comunitat?\nby Toni Frances - Tuesday, 14 February 2012, 10:30 AM\nEstic d'acord amb Alfons, però aniria encara més lluny, s'ha de poder accedir des d'altres aplicacions, es a dir, aquells que estiguen utilitzant altres coses haurien de poder continuar amb les seues aplicacions.\nPer exemple, al meu centre fem servir una intranet desenvolupada per una empresa externa que per motius econòmics no està totalment acabada, tenim el server a l'IES i sóc el responsable, però que passarà amb ITACA? M'agradaria seguir treballant amb ella.\nDe fet, nosaltres abans teniem SGD, però ho vam apartar per aquesta nova solució, tenim 1 ordinador a cada aula, els profes passen llista en temps real i el sistema envia un SMS inmediat als pares (entre d'altres funcionalitats).\nEl problema és que un centre soles no pot afrontar tot el cost d'actualització, m'agradaria més un sistema obert i compartit per tots, i si anem cap a ITACA, que NO SIGA un sistema TANCAT.\nby Daniel Turienzo Nieto - Wednesday, 15 February 2012, 9:49 AM\nAlfons, em sembla molt bona idea això de l'API. Així puc tenir una excusa per a canviar el mòbil abans de que deixe de funcionar.\nToni, has tocat un tema interessant. Pel que se i he intuït de les 5 sessions de formació que vaig anar, el model de desenvolupament d'Itaca és el mateix que el de GESCEN. Implementaran tot el que és necessari per a portar la gestió acadèmica i administrativa dels centres de secundaria per a ESO i batxillerat en substitució de GESCEN. De moment CF i PQPI no entraran al sistema d'Itaca (haurem de continuar amb WinXP i GESCEN, és clar). I tinc la sensació de que el suport serà de l'estil GESCEN. Tinc un problema, ho comunique i m'expliquen com fer-ho o ho solucionen en uns dies.\nUn altre model hauria sigut contar amb tots els professionals dels centres que porten anys treballant amb bases de dades pròpies, els que preparen les aplicacions que necessitem en els centres, els que es coneixen el funcionament de GESCEN en profunditat, els que ho proven i plantegen propostes, els que elaboren manuals per als companys. Només a Elx en conec uns quants en cada equip, i que dir d'aquesta comunitat, som molts.\nSegurament ja faria temps que tindriem un Sistema de Gestió amb API i tot el que necessitem. Hi ha gent molt vàlida, de veres.\nCom diu Toni, un sistema obert. Us sona el model que podrien haver triat, el de programari lliure. Simplement, fent Itaca una aplicació de codi obert tindriem la millor aplicació possible. Crec.\nPD. Però és tard i ens mengem la que tenim. O es podria alliberar?\nPD.2 Podem canviar en el fòrum la manera en la que es mostren els missatges per a que no es veja tan estret. Ho vaig descobrir ahir.\nby francesc juan - Saturday, 11 February 2012, 7:45 PM\nHola, jo he poposat que en la versió d'infantil posen algun sistema per a que cada vegada que es reinicie tot l'escriptori quede en la versió original. Els nanos de 3 anys canvien tot de lloc i de vegades creen 200000 carpetes en l'ecriptori sense voler i coses pitjors. Totes les mestres d'infantil m'ho cmenten i jo també ho observe.\nby Daniel Turienzo Nieto - Sunday, 12 February 2012, 10:34 AM\nEm sembla bé. Esborrar 200000 carpetes és massa feina.\nby Daniel Turienzo Nieto - Monday, 13 February 2012, 4:02 PM\nPel que he llegit al twitter, sembla que a la pròxima versió de LliureX tindràs el problema solucionat:\n"Angel Berlanas Vicen @toaupload\nYa esta.... Congelación del escritorio para#lliurex infantil ... + sabayon....todo esto para #nemo."\nby Angel Berlanas Vicente - Tuesday, 14 February 2012, 9:57 AM\nYo soc #toaupload (Angel Berlanas). S'agraix moltíssim aquest interés. Totes les propostes son benvingudes.\nEl congelador d'escriptoris ja está probant-se...\nMoltes grácies per la vostra feïna. Així dona gust programar i fer Software Lliuree per a l'educació.\nby francesc juan - Tuesday, 14 February 2012, 3:53 PM\nGràcies a tu per comptar amb les nostres opinions i pel treball que feu.\nby Alfons Rovira - Tuesday, 14 February 2012, 3:58 PM\nÉs una sort que els desenvolupadors de Lliurex escolteu les nostres propostes.\nNo tots els mestres pensem el mateix sobre el programari que s'ha de fer servir a l'escola. És molt dur defensar el programari lliure a peu d'obra, però a poc a poc cal anar fent.


La pacient era una dona 19 anys d'edat que va ser sotmès a un tractament en una clínica de Ribeirao Preto. Ella patia d'agressivitat, autolesions, pensament incoherent i al·lucinacions auditives (Zuardi et al. 1995). CDB se li va donar a ella a poc a poc, en dosis més altes, fins a un màxim de 1500 mg, en 2 dosi al dia en qüestió de setmanes 4. A continuació, les dosis CDB van ser reemplaçats per placebo. Després d'això, el pacient va ser donat haloperidol en dosis que es posin en venda el seu estat actual. En el més alt nivell de distracció, el pacient va ser donat d'diazepam.\nLa dosi diària mitjana de diazepam va disminuir vos amb CDB de 16,3 a 5,7mg.\nEl pacient estava sota la supervisió contínua dels metges i infermeres 2 2 i també es va registrar contínuament. Després que l'experiment ha acabat, seqüències aleatòries d'enregistrament van ser analitzats pel psiquiatre independent amb següent conclusió: Els símptomes de l'esquizofrènia han disminuït durant la ingesta CDB i per contra, han augmentat després de la retirada del CDB. La millora causada per la ingesta d'CDB no va ser reforçada per haloperidol. Es va observar una millora de l'estat del pacient en totes les àrees, incloent símptomes psicòtics.\nCDB i la psicosi per la malaltia de Parkinson\nUn altre estudi pilot obert a la Universitat de Sao Paulo va mostrar un tractament eficaç dels símptomes psicòtics en pacients amb al Parkinson gràcies a la CDB (Zuardi et al. 2008).\n6 pacients (homes i dones 4 2) diagnosticats amb la malaltia de Parkinson i la psicosi van ser escollits per a aquest 3 mesos d'estudi. Tots els pacients se'ls va administrar per via oral CDB, 150mg dosi al dia en setmanes 4, com un suplement mèdica durant el seu tractament regular. Durant aquesta cura CDB, una disminució significativa dels símptomes psicòtics va ser observat per tots els pacients. CDB, al mateix temps, no causar un empitjorament de les funcions motores ni tenia altres efectes negatius addicionals.\nEls autors d'aquest estudi van arribar a la conclusió que el CDB pot ser eficaç, ben tolerat i segur el tractament de psicosi per la malaltia de Parkinson.\nCDB i l'esquizofrènia - estudi clínic en pacients 42\nEn primer estudi clínic controlat de curació potencial del CDB sobre l'esquizofrènia es duia a terme a la Universitat de Colònia dels pacients que pateixen de 42 esquizofrènia aguda. Estudi ha demostrat que la ingesta de CDB disminueix significativament els símptomes psicopàtics en comparació amb l'estat original (Leweke et al. 2012).\nPrimera meitat dels pacients se'ls va donar 800mg del CDB durant 4 setmanes i l'altra meitat se li va donar l'antipsicòtic clàssic - amisulprida. Tots dos tractaments condueixen a una millora significativa dels símptomes clínics, però els pacients que van rebre CDB, patit fonamentalment menys efectes secundaris. Alhora, en el grup de CDB va haver una millora significativa de la concentració d'anandamida en sang patients '.\n(Anandamida és un cannabinoide endogen que, com THC psychotomimeticaly actiu, es connecta als receptors al cervell. Anandamida és o neuromodulador o neurotransmissor. Aquesta recentment descobert molècula només informatiu juga el seu paper en el dolor, la depressió, la gana, la memòria i la fertilitat.)\nDe després d'estudi, els autors van concloure que "la prevenció (inhibició) de la desactivació anandamida suporta efectes antipsicòtics de CDB el que significa un canvi significatiu en el tractament de l'esquizofrènia.


El Bicing tindrà patrocinador abans que acabi l'any\nEl servei introduirà el 2013 un sistema tarifari basat en l'ús\nL'Ajuntament de Barcelona continua entestat a reduir el cost del Bicing. Ahir va anunciar que aquest any bicis i estacions tindran publicitat. També treballa en un nou sistema tarifari basat en l'ús.\n3 min. BARCELONA. 21/03/2012 00:00\n260x366 El Bicing tindrà patrocinador abans que acabi l'any / FRANCESC MELCION El Bicing tindrà patrocinador abans que acabi l'any / FRANCESC MELCION\nTot i la pujada tarifària dels últims anys, el cost del servei del Bicing continua sent "inassumible" per a l'Ajuntament de Barcelona. Restada la partida que abonen els usuaris, el consistori encara paga 11,9 milions d'euros per mantenir-lo. Per això, ja fa temps que busca sortides que contribueixin a abaratir-ne el cost sense condicionar el servei -manté la pressió sobre l'empresa concessionària per obtenir millors prestacions-. La més imminent: la introducció de publicitat, que es farà tant a les estacions com a les bicicletes, amb un únic patrocinador. Així ho va concretar ahir la tinent d'alcalde de l'àrea d'Economia, Sònia Recasens, que va explicar que l'espònsor serà visible a partir de l'últim trimestre de l'any. Pel bé de la negociació, però, va declinar detallar en quins termes es concretarà aquesta injecció econòmica.\nLa idea del consistori, com va explicar Recasens, és "trobar una marca comercial interessada a lligar el seu nom al del Bicing". El que s'ofereix és la possibilitat de personalitzar les estacions -tant a les barres d'anclatge com a la mateixa superfície del terra- i les bicicletes -a la zona del parafangs i del triangle que queda entre el manillar i el seient-. A més, s'oferirà l'espai frontal de les bicis a diferents entitats socials perquè puguin fer promoció sense cost. El servei, doncs, acabarà l'any tunejat amb nous elements que, en el cas de les bicicletes, s'aprofitarà que siguin reflectors per guanyar prestacions de seguretat.\nNo serà, però, l'únic canvi. Ja amb vistes al 2013, l'Ajuntament també vol introduir variacions en el sistema tarifari i abolir el preu únic que s'aplica fins ara, que, amb l'última actualització de tarifes i amb la incorporació d'una assegurança, es va situar en els 44 euros. La idea amb què s'està treballant és la de tarificar en funció de l'ús, de manera que els usuaris que més facin servir les bici obtinguin preus més beneficiosos. Recasens va explicar ahir, durant l'acte de balanç dels cinc anys de Bicing, que el nou sistema permetrà pagar per trimestres, i el va equiparar amb les tarifes d'internet: es contractarà un nombre de viatges i, superat aquest paquet, es pagaran a part.\nEl servei té previst introduir millores, com ara un nou fre de tambor més eficient, que ja es troba en fase de proves, o una maneta de fre més robusta per sobreviure al vandalisme. També està en fase d'estudi la introducció d'un pneumàtic antipunxades. Unes millores que, segons Recasens, reforçaran un sistema que "ja és d'èxit" i que ha consolidat els 122.000 abonats estables.\nNo quadren els números\nEl problema que arrossega el consistori amb el Bicing és de cost. Tot i la introducció d'increments tarifaris, el 2011 entre usuaris i Ajuntament van abonar a la concessionària Clear Channel 15,4 milions d'euros, dels quals els abonaments van sufragar-ne 3,5. Això suposa que de les arques municipals en van sortir quasi 12 milions d'euros i que l'administració va assumir el 77% del cost del servei. Aquest percentatge, com remarcava Recasens, "és molt superior al dels altres sistemes de transport públic".


EMPORDÀ LLEURE: Les multinacionals busquen perfils de monitors\nHi ha empreses multinacionals que a l’hora de fer selecció de personal busquen perfils vinculats amb serveis als altres, siguin del tipus que siguin. Per què? Perquè aquestes empresessaben que es trobaran amb persones que saben tractar els clients, que són actives, que davant d’un conflicte tindran una actitud positiva per resoldre’l. Ho assegura la pedagoga Roser Batlle, membre de la Xarxa Ashoka i del Centre Promotor d’Aprenentatge Servei de Catalunya.\nI és que la manera d’aprendre és practicant. La frase feta, la corroboren estudis científics d’universitats nord-americanes que en parlen “d’aprenentatge servei”. És més, “s’aprèn de millor manera si es veu la importància social que té allò que s’està estudiant”. Per això, hi ha escoles que dediquen un curs com el de 6è a muntar un concert o una obra de teatre en una residència d’avis o una obra. Ho fan “perquè tots els coneixements els estructuraran en aquella activitat”.\nEls monitors fan un curs teòric per obtenir-ne un títol. Però la pràctica els farà assumir tot el que han estudiat. A més de moltes disciplines més. Quines? Primers auxilis, alimentació saludable, saber resoldre conflictes, saber treballar en equip, habilitats socials per saber-se relacionar amb els pares de les criatures i també per relacionar-se amb les criatures. “Segur que en la majoria de carreres que estudien aquests joves no aprenen els coneixements pràctiques que reben fent de monitors”.\n“Els monitors és un tresor que tenim, que a Catalunya és més intens que altres països, i que hauria de proclamar-se patrimoni de la humanitat”, perquè s’hauria d’intentar garantir que tots els joves del món tinguessin una oportunitat educativa d’aquestes característiques, afirma la pedagoga.\nEl filòsof Jose Antonio Marina sosté l’opinió que “als monitors els hauríem d’aplaudir fervorosament, perquè dediquen el seu temps lliure per estar amb la canalla”. I continua: “Fan una feina fantàstica, treballen de valent, i tenen el desig de sentir-se útils”. I tot això en un temps en què la comoditat, la passivitat, la desconfiança, el desconcert i la impotència fan passes de gegant.Ells desborden energia per refer el món cada dia.\nSegons el filòsof Jose Antonio Marina, els treballs socials, com els dels monitors, haurien de formar part del currículum obligatori de totes les persones. Als EUA, és així, “és l’anomentat learning service, i les persones hi escriuen les hores que han dedicat a la societat, perquè el sistema reconeix que hi va lligat un aprenentatge colossal, a més d’uns beneficis econòmics per al sistema, és clar”.\nL’argumentació és senzilla: “Un jove que ha fet de monitor sap enfrontar-se amb valentia als estudis, sap resoldre problemes, i, sobretot, tindrà una actitud animosa i activa davant la vida”. Les investigacions reblen el clau, “els joves que s’impliquen en una activitat social, milloren els estudis”. Per tot plegat, els hem de donar les gràcies, continua insistint el filòsof, creador de la Universidad de Padres.\nI conclou: “Aquests joves tenen la sort de rebre un premi diari, perquè el seu contacte amb la canalla els fa adonar-se de com d’útils són”.\nArticle publicat a ara.cat "ara criatures"\nTrinitat Gilbert va néixer a Vilanova i la Geltrú el 1974. Escriu sobre societat, gastronomia i educació al diari ARA. També col·labora en la revista digitalwww.etselquemenges.cat\nEtiquetes de comentaris: Trinitat Gilbert


El formatge Urgèlia guanya l'or als prestigiosos Sofi Awards\nBarcelona. Dimecres, 26 d'agost de 2020. 22:29\nActualitzat Dimecres, 26 d'agost de 2020. 22:30\nEl formatge català Urgèlia D.O.P. ha estat guardonat amb l’Or en l’edició 2020 Sofi Awards, com el millor formatge de llet de vaca. Aquest concurs, organitzat per la Specialty Food Association, se celebra anualment als Estats Units –primer productor mundial de formatges–. Enguany hi han participat prop de 2.000 productes d’especialitat de tot el món.\nAquest reconeixement coincideix amb la celebració del 105 aniversari de la Cooperativa CADÍ, productora de l'Urgèlia. La cooperativa ha rebut la notícia amb "especial il·lusió" i assegura que aquesta victòria "és resultat de l’esforç, la dedicació i la professionalitat de totes i tots". En aquest sentit, ha agraït la feina a socis-ramaders, treballadors, proveïdors, clients i consumidors "per fer possible seguir elaborant productes de la més alta qualitat i continuar treballant amb passió per fer créixer el nostre projecte".\nGràcies a la seva alta qualitat, garantia d’origen i llarga tradició, l'Urgèlia és l’únic formatge de Catalunya reconegut amb la Denominació d’Origen Protegida (D.O.P. Formatge de l’Alt Urgell i la Cerdanya, any 2000). El formatge destaca per la suavitat, cremositat, i un gran sabor que recorda els fruits secs torrats i bolets.


All Categories - L'Heura\nReportatge a Els Diners de TV3\nL'espai Els Diners del Telenotícies de TV3 ha dedicat un ampli reportatge al projecte agrícola i social dels Horts de l'Heura, una aposta per ampliar l’oferta de cultiu ecològic de proximitat al Vallès Occidental, promoure la conservació i difusió de varietats antigues de la zona, i seguir amb la nostra tasca en la integració sòcio-laboral de persones amb discapacitat.\nPodeu veure el reportatge en els enllaços següents:\nL'Heura rep una subvenció per incorporar nous cultius\nAmb el punt de partida per a la millora de la productivitat i sostenibilitat d’un grup d’empreses dedicades a l’agricultura social la Xarxa-i.cat, a través del Programa de Desenvolupament Rural de Catalunya 2014-2020, promou i subvenciona la incorporació de nous cultius.\nAquests nous cultius han de presentar una sèrie de característiques: estar ben adaptats a les condicions edafoclimàtiques i estar ben adaptades als condicionants de producció de les explotacions, presentar un valor afegit que possibiliti una major facilitat de comercialització i que existeixi certa demanda al mercat. A partir del llistat inicial de cultius es realitza un filtratge de cada un, permetent determinar quins cultius es descarten, quins cultius poden incorporar-se de manera immediata, o quins ho poden fer a mitjà o llarg termini. Finalment s’elabora un pla d’actuació que permeti la implementació dels nous cultius a cada una de les explotacions.\nL’objectiu general del projecte és millorar la rendibilitat d’empreses de producció primària dedicades a l’agricultura social, a través de la identificació de nous cultius i/o varietats, especialment aquells que tenen una demanda consolidada i actualment no es produeixen al nostre territori, que s’adaptin a les singularitats d’aquests tipus d’explotacions i que els permetin millorar l’eficiència del seus sistemes de producció així com obrir noves línies de producció. Per tal d’assolir aquest objectiu general s’han definit els següents objectius específics:\n(1) Crear un Grup Operatiu format per empreses dedicades a la producció agrícola lligades a\nl’agricultura social, les característiques de les quals són, per la seva pròpia naturalesa, la capacitat de disposar d’elevat volum de mà d’obra, sovint amb capacitats especials. Aquest grup de treball ha de permetre identificar les problemàtiques associades així com els punts forts d’aquest tipus d’explotacions, més específicament en allò referent a la capacitat de producció (ús de la mà d’obra) i els tipus de cultius que s’empren.\n(2) Elaborar, atenent a les singularitats de les explotacions col·laboradores, un llistat de nous\ncultius que s’adaptin a les condicions edafoclimàtiques de les explotació, així com als seus\ncondicionants de producció, que puguin tenir interès per accedir a nous grups de consumidors o\ncobrir l’oferta actual.\n(3) Dissenyar un pla d’experimentació amb l’objectiu d’incorporar aquests nous cultius als\nesquemes productius de les explotacions, avaluant tant el comportament d’aquests nous cultius a\nles finques agrícoles col·laboradores com la seva adaptació als factors tècnics de producció de les\nEns ha deixat el Jordi Sala\nCom molts de vosaltres ja sabeu, el dijous 16 de juliol el Jordi Sala Llobet, el fundador del Centre de Jardineria L'Heura, ens va deixar.\nEl Jorge va ser el cor i l'ànima de L'Heura, una persona que sabia contagiar el seu entusiame, que creia en els projectes socials, en la feina ben feta i sobretot, en les persones.\nAmic, company i germà, sempre et tindrem present.\nL'Heura participa en una trobada de la Xarxa de Productes de la Terra\nLa Xarxa Productes de la terra és una agrupació voluntària d’ens locals d’àmbit comarcal impulsada i coordinada per la Diputació de Barcelona, amb la finalitat d’enfortir el teixit empresarial de productes alimentaris locals i de qualitat de la terra i el mar de la província de Barcelona.\nEn el marc del procés d’elaboració del Pla Estratègic i Operatiu 2015-19 de la Xarxa de Productes de la Terra, es va celebrar el passat 9 de febrer al Pati Manning una sessió de treball amb les empreses amb un triple objectiu:\n1. Que les empreses expressessin les dificultats que tenen per ser més competitives atenent a les seves característiques (dimensió, sector, tecnologia, cultura, mercat, competència...) i que identifiquessin les causes que originen aquestes dificultats.\n2. Que les empreses identifiquessin i prioritzessin els àmbits d’actuació de la Xarxa que poden donar resposta a les seves necessitats o dificultats.\n3. Que les empreses valoressin les actuacions que els hagin resultat de més utilitat, aquelles que no ho hagin estat tant i aquelles de noves que la Xarxa hauria d’impulsar.\nEn la primera part de la sessió de treball els assistents vam analitzar les causes de les dificultats que tenen les empreses del sector per ser més competitives i en la segona part de la sessió es va realitzar un balanç del funcionament de la Xarxa i es van elaborar propostes de cara al nou període del Pla Estratègic i Operatiu.\nCultiu de la col brotonera als Horts de l'Heura\nDes de l’any 2012 s’està treballant per a la recuperació al camp i al mercat de la col brotonera als horts de Terrassa i rodalies, gràcies a l’acord signat entre la Fundació Sant Galderic de Terrassa i la Fundació Miguel Agustí (de l’Escola d’Agricultura de l’UPC).\nL’objecte és promoure el cultiu d’aquesta varietat com a emblema de l’agricultura local.\nLa col brotonera és una varietat de col (brassica oleracea) de la qual es mengen els brotons (tiges tendres) i els espigalls (inflorescències immadures).\nL'any passat vam col·laborar en el projecte de selecció i millora en la recollida de llavors d’aquesta col. Aquests assaigos van permetre avaluar i seleccionar les llavors més interessants.\nEnguany hem plantat 4 de les varietats seleccionades que ens han proporcionat la Fundació Miquel Agustí per a cultivar-les i posar-les a la venda posteriorment.\nUs avisarem quan estiguin a punt!\nAjut de la Fundació Sant Galderic\nUn any més, la Fundació Sant Galderic de Terrassa ha confiat en el nostre projecte social i ens ha atorgat un ajut econòmic que enguany es destinarà a adequar l’Aula de Formació - on s’imparteixen els tallers, xerrades, cursos i més - amb l’adquisició del mobiliari necessari per a aquesta activitat.\nL'entrega va tenir lloc en els actes de celebració de la festivitat de Sant Galderic, patró de la pagesia catalana, a la parròquia de Sant Josep de Terrassa.\nEsperem poder ensenyar-vos les millores ben aviat!\nSònia Sala, gerent de L'Heura, en els actes de celebració de la Fundació Sant Galderic el passat 18 d'octubre a la parròquia de Sant Josep de Terrassa.\nJa formem part de la Xarxa AgroSocial!\nJa formem part de la Xarxa AgroSocial de la Fundació Catalunya-La Pedrera!\nAixò ens permetrà estar en xarxa amb altres empreses socials l'activitat principal de les quals està relacionada amb el medi ambient, donar a conèixer la nostra tasca i compartir les nostres experiències.\nEsperem que aquesta unió doni molt fruits!\nJornada d’intercanvi Xarxa Productors de la Terra al Vallès Occidental\nOrganitzada pel Consorci de Turisme del Vallès Occidental, el passat dimecres ens van visitar diferents membres de la Diputació de Barcelona i del Consell Comarcal de Barcelona\namb l’objectiu de veure una petita mostra de les activitats i iniciatives empresarials vinculades a la terra que tenim al Vallès Occidental.\nVam tenir ocasió d’ensenyar-los les parades en crestall que vam fer al curs d’en Gaspar Caballero!!\nCurs amb Gaspar Caballero de Segovia\nEl passat cap de setmana 21, 22 i 23 de març hem realitzat el curs "L'hort ecològic fàcil. Introducció a l'horticultura ecològica amb el mètode Gaspar Caballero de Segovia", impartit pel mateix Gaspar i la seva filla Sabina.\nHan estat tres dies molt ben aprofitats, en què el Gaspar ens ha acabat de convèncer del valor i potencial del seu mètode, que descriu tan bé com a "agricultura lògica".\nUna part de l'equip de L'Heura ha participat al curs, i esperem mica en mica poder anar-nos apropant al seu ideal. Ja ens va donar algunes idees i propostes pels horts educatius.\nParada a la Fira de productes ecològics i de proximitat a Matadepera\nAquest migdia hem estat a la Fira de productes ecològics i de proximitat al Bosquet del casal de la gent gran de Matadepera, organitzada pel grup de suport de la CUP de Matadepera.\nA continuació s'ha fet una calçotada popular amb 2000 calçots de L'Heura!